CELEX: 32007R0388
Language: sk
Date: 2007-04-11
Title: Nariadenie Komisie (ES) č. 388/2007 z  11. apríla 2007 , ktorým sa mení a dopĺňa nariadenie (ES) č. 1622/2000 ustanovujúce niektoré podrobné pravidlá na uplatňovanie nariadenia (ES) č. 1493/1999 o spoločnej organizácii trhu s vínom a ustanovujúce Zákonník Spoločenstva pre vinárske (enologické) postupy a procesy

12.4.2007   
            
            
               SK
            
            
               Úradný vestník Európskej únie
            
            
               L 97/3
            
         
      NARIADENIE KOMISIE (ES) č. 388/2007
   z 11. apríla 2007,
   ktorým sa mení a dopĺňa nariadenie (ES) č. 1622/2000 ustanovujúce niektoré podrobné pravidlá na uplatňovanie nariadenia (ES) č. 1493/1999 o spoločnej organizácii trhu s vínom a ustanovujúce Zákonník Spoločenstva pre vinárske (enologické) postupy a procesy
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1493/1999 zo 17. mája 1999 o spoločnej organizácii trhu s vínom (1), a najmä na jeho článok 46 ods. 1,
   keďže:
   
               (1)
            
            
               V bode 3 odseku A prílohy V k nariadeniu (ES) č. 1493/1999 sa ustanovuje možnosť zvýšenia maximálnych hodnôt celkového obsahu oxidu siričitého, ak si to vyžadujú klimatické podmienky.
            
         
               (2)
            
            
               V nariadení Komisie (ES) č. 1622/2000 (2) sa ustanovujú niektoré podrobné pravidlá uplatňovania nariadenia (ES) č. 1493/1999 týkajúce sa najmä maximálnych hodnôt celkového obsahu oxidu siričitého vo víne. Najmä v článku 19 ods. 4 sa stanovuje, že v prílohe XIIa uvedeného nariadenia sa zostaví zoznam prípadov, v ktorých môžu členské štáty z dôvodu klimatických podmienok povoliť zvýšenie maximálnych hodnôt celkového obsahu oxidu siričitého nižších ako 300 miligramov na liter maximálne o 40 miligramov na liter.
            
         
               (3)
            
            
               Listom z 12. januára 2007 nemecká vláda požadovala oprávnenie na zvýšenie maximálnych hodnôt celkového obsahu oxidu siričitého vo víne, ktorý je stanovený na menej ako 300 miligramov na liter, maximálne o 40 miligramov na liter vína vyrobeného v regiónoch Bádensko-Württembersko, Bavorsko, Hesensko a Porýnie-Falcko z úrody hrozna zobratej v roku 2006, ako následok výnimočne nepriaznivých klimatických podmienok. Táto požiadavka by sa mala pripustiť.
            
         
               (4)
            
            
               Z vedeckých stanovísk, ktoré poskytli nemecké orgány, vyplýva, že množstvo oxidu siričitého potrebné na zabezpečenie riadneho vínneho kvasenia a riadneho uchovania vín a ich vhodnosti na uvedenie na trh je potrebné v porovnaní s bežne povoleným obsahom zvýšiť. Toto dočasné opatrenie je jedinou dostupnou možnosťou, ako využiť hrozno ovplyvnené nepriaznivými klimatickými podmienkami na výrobu vín vhodných na uvedenie na trh.
            
         
               (5)
            
            
               Nariadenie (ES) č. 1622/2000 by sa preto malo príslušným spôsobom zmeniť a doplniť.
            
         
               (6)
            
            
               Opatrenia ustanovené v tomto nariadení sú v súlade so stanoviskom Riadiaceho výboru pre víno,
            
         PRIJALA TOTO NARIADENIE:
   Článok 1
   Príloha XIIa k nariadeniu (ES) č. 1622/2000 sa nahrádza znením uvedeným v prílohe k tomuto nariadeniu.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. apríla 2007
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 179, 14.7.1999, s. 1. Nariadenie naposledy zmenené a doplnené nariadením (ES) č. 1791/2006 (Ú. v. EÚ L 363, 20.12.2006, s. 1).
   
      (2)  Ú. v. ES L 194, 31.7.2000, s. 1. Nariadenie naposledy zmenené a doplnené nariadením (ES) č. 2030/2006 (Ú. v. EÚ L 414, 30.12.2006, s. 40).
   
      PRÍLOHA
      
         
            „PRÍLOHA XIIa
            Zvýšenie maximálnych hodnôt celkového obsahu oxidu siričitého, ak si to vyžadujú klimatické podmienky
            (Článok 19)
            
                         
                     
                     
                        Rok
                     
                     
                        Členský štát
                     
                     
                        Vinohradnícka(-e) zóna(-y)
                     
                     
                        Príslušné vína
                     
                  
                        1.
                     
                     
                        2000
                     
                     
                        Nemecko
                     
                     
                        všetky vinohradnícke zóny na nemeckom území
                     
                     
                        všetky vína vyrobené z úrody hrozna v roku 2000
                     
                  
                        2.
                     
                     
                        2006
                     
                     
                        Nemecko
                     
                     
                        vinohradnícke zóny v regiónoch Bádensko-Württembersko, Bavorsko, Hesensko a Porýnie-Falcko
                     
                     
                        všetky vína vyrobené z úrody hrozna v roku 2006“